*ԲԱՑԱՏՐԱԳԻՐ-ՀԻՄՆԱՎՈՐՈՒՄ*

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ  ՄԱՐԶԻ  ՄԱՐՏՈՒՆԻ  ՀԱՄԱՅՆՔԻ  2025 ԹՎԱԿԱՆԻ  ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ

Մարտունի համայնքի  *2025* թվականի բյուջեի որոշման նախագիծը մշակվել է հիմք ընդունելով «Տեղական ինքնակառավարման մասին» Հայաստանի Հանրապետության օրենքի   38-րդ**,**« Բյուջետային համակարգի մասին» Հայաստանի Հանրապետության օրենքի 32-րդ հոդվածների պահանջները: Բյուջեի ձևավորման հիմքում ընկած են իրատեսությունը, խնայողականությունը, հաշվեկշռվածությունը, արդյունավետությունը և հստակությունը:

Համայնքի բյուջեի կառուցվածքը տեղական ինքնակառավարման մարմինների կողմից իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումները իրականացվում են յուրաքանչյուր մասերի համար առանձին: Առավել իրատեսական բյուջե կազմելու համար համայնքի բյուջեի պլանավորումը իրականացվել է համեմատական մեթոդով, որի ժամանակ հաշվի են առնվել նախորդ տարիների ընթացքում փաստացի  բյուջե մուտքագրված եկամուտների ու ծախսերի շարժը և դրանց վրա ազդող օբյեկտիվ ու սյուբյեկտիվ գործոնները: Բյուջեն պլանավորված է նպաստելու համայնքի կայուն և համաչափ զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը,  բնակչության սոցիալական և տնտեսական զարգացմանը:

Մարտունի համայնքի 2025 թվականի բյուջեի նախագծում եկամուտների և ծախսերի ընդհանուր գումարը կանխատեսվում է՝

1. Եկամուտների գծով -4824710000 ՀՀ դրամ, որից

սեփական եկամուտներ -1170813000 ՀՀ դրամ:

1. Ծախսերի գծով -4824710000 ՀՀ դրամ:

1. **Բյուջեի եկամուտների կանխատեսում**

Մարտունի համայնքի 2025 թվականի բյուջեի վարչական մասի եկամուտների ընդհանուր գումարը ծրագրվել է 4824710000  ՀՀ դրամ, որից՝

1)  Հարկեր և տուրքեր

Հարկային եկամուտները և տուրքերը 2025 թվականի համար բյուջեի նախագծով ծրագրվել են 913073000 ՀՀ դրամ, որից՝

ա. Մինչև 2021 թվականի հունվարի 1-ը հաշվարկված հողի հարկի գծով ապառք նախատեսվել է 13100000 ՀՀ դրամ:

բ. 2025 թվականի համար համայնքի բյուջե մուտքագրվող անշարժ գույքի հարկի գծով մուտքերը նախատեսվել են 264870000 ՀՀ դրամ:

գ. Փոխադրամիջոցների գույքահարկի գծով նախատեսվել է  596240000  ՀՀ դրամ:

դ. Տեղական տուրքերի գծով համապատասխան թույլտվությունների համար օրենքով սահմանված տուրքերից 2025 թվականի բյուջեի մուտքերը նախատեսվել են 19863000 ՀՀ դրամ:

ե. Պետական տուրքերի գծով նախատեսվել է 19000000 ՀՀ դրամ, որից նոտարական ծառայության գծով 11800000 ՀՀ դրամ, քաղաքացիական կացության ակտերի գրանցման գծով  7200000 ՀՀ դրամ:

2)  Պաշտոնական դրամաշնորհներ.

Հայաստանի Հանրապետության համայնքների բյուջեներին «Ֆինանսական համահարթեցման մասին» ՀՀ օրենքով դոտացիաներ տրամադրելու սկզբունքով Մարտունի համայնքին 2025 թվականի ֆինանսական համահարթեցման դոտացիայի գումարը ծրագրվել է՝ 3645956000 ՀՀ դրամ՝ 2024 թվականին նախատեսված 3223773400 ՀՀ դրամի համեմատ աճելով՝ 422183200 ՀՀ դրամով, իսկ պետական բյուջեից տրամադրվող նպատակային հատկացման /սուբվենցիաներ՝ ազգային նվագարանների գծով/ գումարը կազմում է 3486000 ՀՀ դրամ:

3)  Այլ եկամուտները  2025 թվականի բյուջեով նախատեսվել են  252694400 ՀՀ դրամ՝ այդ թվում.

ա. Համայնքի սեփականություն համարվող հողերի վարձակալության վարձավճարներ 41465 000 ՀՀ դրամ:

բ. Համայնքի վարչական տարածքում գտնվող պետական սեփականություն համարվող հողերի վարձակալության վարձավճարներ՝  4900000 ՀՀ դրամ:

գ. Այլ գույքի վարձակալությունից մուտքեր՝ 8540000 ՀՀ  դրամ:

Գույքի վարձակալությունից եկամուտները ծրագրվել են՝ հիմք ընդունելով վարձակալական  լուծված և նոր կնքված պայմանագրերը:

դ. Պետության կողմից պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները ծրագրվել են  4454400 ՀՀ դրամ:

ե. Տեղական վճարների գծով ցուցանիշները ծրագրվել են հիմք ունենալով համայնքի ավագանու կողմից սահմանված Մարտունի համայնքում տեղական վճարների  դրույքաչափերը: Մարտունի համայնքում տեղական վճարներ է սահմանվել համայնքային ենթակայության մանկապարտեզների ծառայություններից օգտվողների համար 63785000 ՀՀ դրամ, համայնքային ենթակայության արտադպրոցական դաստիարակության հաստատությունների ծառայությունից օգտվողների համար՝ 15550000 ՀՀ դրամ, համայնքի կողմից աղբահանությունը կազմակերպելու համար` աղբահանության վճար՝ 114000000 ՀՀ դրամ,

է. Ջրմուղ-կոյուղու համար ( այն բնակավայրերում, որոնք ներառված չեն ջրմուղ-կոյուղու ծառայություններ մատուցող կազմակերպությունների սպասարկման տարածքներում)՝ 0 դրամ :

ը. Համայնքը սպասարկող անասնաբույժների ծառայությունների դիմաց՝ 0 դրամ:

թ. Ինքնակամ կառուցված շենքերի և շինությունների օրինականացման վճարների գծով ծրագրվել է 8000000 ՀՀ դրամ:

ը. Վարչական իրավախախտումների համար պատասխանատվության միջոցների կիրառումից եկամուտներ 1500000 ՀՀ դրամ:

թ. Օրենքով և իրավական այլ ակտերով սահմանված՝ համայնքի բյուջեի մուտքագրման ենթակա այլ եկամուտներ է նախատեսվում 0 ՀՀ  դրամ:

Վարչական բյուջեի պահուստային ֆոնդը կազմում է 1400000000 ՀՀ դրամ, որը համայնքի ավագանու որոշմամբ կարող է ուղղվել նաև բյուջեի ֆոնդային մաս, իսկ 2025 թվականի տարեսկզբի ազատ մնացորդ կազմում է 1288611666.5 ՀՀ դրամ

**Բյուջեի ծախսերի պլանավորում**

Մարտունի համայնքի 2025 թվականի վարչական բյուջեի նախագծով ծախսերի ծավալը ծրագրվել է 4824710000 ՀՀ դրամ։

Նախագծով նախատեսված բյուջետային ծախսերում ընդհանուր բնույթի հանրային ծառայությունների ոլորտի ծախսերը կազմում է 24,9 տոկոս, պաշտպանության ոլորտի ծախսերը 0,12 տոկոս, տնտեսական հարաբերությունների ոլորտի ծախսերը՝ 3,52 տոկոս, շրջակա միջավայրի պաշտպանության ոլորտի ծախսերը՝ 0,87 տոկոս, բնակարանային շինարարություն և կոմունալ ծառայության ոլորտի ծախսերը՝ 12,65 տոկոս, հանգիստ, մշակույթ և կրոնի ոլորտի ծախսերը՝ 8,08 տոկոս, կրթության ոլորտի ծախսերը՝ 19,91 տոկոս, սոցիալական պաշտպանության ոլորտի ծախսերը՝ 0,93 տոկոս, համայնքի պահուստային ֆոնդը՝ 29,02 տոկոս:

Մարտունի համայնքի 2025 թվականի բյուջեի նախագծով ծրագրված ծախսերի սկզբունքներն ու հիմնավորումները.

1. Համայնքապետարանի աշխատակազմի պահպանում ծրագրով ծախսերը նախագծում ծրագրվել են հաշվի առնելով գործող օրենսդրության պահանջները և խորհրդատվական բնույթ կրող նորմատիվները: Այս ծրագրով նախագծում ծախսերը կազմել են 1069485000 ՀՀ դրամ: Նշված ծրագրով նախատեսված ծախսերում աշխատավարձի ֆոնդը կազմում է՝ 891500000 ՀՀ դրամ: Աշխատավարձի ֆոնդի հաշվարկն իրականացվել է Մարտունի համայնքի ավագանու  որոշմամբ հաստատված հաստիքացուցակի հիման վրա, որով նախատեսված է 208 հաստիքային միավոր /199 աշխատակից 30.01.2025թ դրությամբ/: Համայնքապետարանի բնականոն գործունեությունը ապահովելու համար համայնքապետարանի աշխատակազմի պահպանում ծրագրով նախատեսվել է 1069485000 դրամ: Վարչական սարքավորումների գծով  նախատեսվել է 75000666 ՀՀ դրամ՝ աշխատակազմի համար գույք և տեխնիկա ձեռքբերելու համար:
2. Ընդհանուր բնույթի ծառայություններ ծրագրով ծախսերը նախատեսվել են  131765000 ՀՀ դրամ, որն իր մեջ ներառում է տեղեկատվական ծրագրերի /«E-Community- Համայնքների եկամուտների կառավարման» էլեկտրոնային համակարգի տեխնիկական սպասարկման ծառայություն և ՏՀԶՎԿ/, համակարգչային այլ ծառայությունների ձեռք բերման ֆինանսավորումը, համայնքային գույքի նկատմամբ իրավունքների գրանցման, գնահատման, չափագրման, տրանսպորտային ծառայությունների, հատուկ նպատակային այլ նյութերի ձեռքբերման,  ներկայացուցչական ծախսերի, տեղեկատվական և այլ ծառայությունների ձեռք բերմանը:
3. Պաշտպանություն ծրագրով նախատեսվել է  6000000 ՀՀ դրամ ռազմական պաշտպանությանը նվազագույն և անհրաժեշտ աջակցությունն ապահովելու, ապաստարանների վերանորոգման, ինչպես նաև տագնապ ազդանշանային համակարգերի և կառավարման վահանակների սպասարկման համար:
4. Գյուղատնտեսության ոլորտում իրականացվելիք աշխատանքները ծրագրվել են  33400000 ՀՀ դրամի չափով, որում ներառված են գյուղատնտեսության ոլորտում ոռոգման ջրի վարձավճարի, համայնքի կարիքների համար լիզինգով ձեռք բերված հացահատիկահավաք կոմբայների վարձավճարների, արոտավայրերում անասուններին ջրով ապահովելու, համայնքի հողերի որակի հետազոտման և այլ ծախսերի համար:
5. Ոռոգում ոլորտում ծրագրվել է 29000000 ՀՀ դրամ, որում ներառված են ոռոգման համակարգերի ընթացիկ վերանորոգման, պահպանման, ինչպես նաև համայնքում նոր ոռոգման համակարգեր կառուցելու նպատակով անհրաժեշտ համաֆինանսավորում կատարելու ծախսեր։
6. Տրանսպորտի ոլորտում ծրագրվել է 106300000 ՀՀ դրամ, համայնքի փողոցների փոսային նորոգման, ոչ ասֆալտապատ փողոցների հարթեցման, դաշտամիջյան ճանապարհների ընթացիկ պահպանման և այլ մասնագիտական ծառայությունների ձեռքբերման համար,
7. Շրջակա միջավայրի պաշտպանություն ոլորտում ծրագրվել է 41900000 ՀՀ դրամ, որում նախատեսվել է, «Կոտայքի և Գեղարքունիքի ԿԿԹԿ» ՍՊԸ-ին աջակցության տրամադրման, համայնքում կեղտաջրերի հեռացման, կենսաբազմազնության և բնության պաշտպանության, թափառող կենդանիների վնասազերծման և այլ ծառայությունների ձեռք բերումը:
8. Բնակարանային շինարարության համար պլանավորվել է 501980000ՀՀ դրամ ծախս, որում նախատեսվել է համայնքում աղբահանության և սանիտարական մաքրման ծառայությունների իրականացումը /թիվ 1 և թիվ 2 կոմունալ տնտեսությունների միջոցով/, բազմաբնակարանային շենքերի տանիքների վերանորոգման, նկուղների, և ծխատարների մաքրման համար:
9. Ջրամատակարարման ծրագրով նախատեսվել է 16320000 ՀՀ դրամ՝ համայնքի խմելու ջրի ջրագծերի ընթացիկ պահպանման, ջրահեռացման համակարգերի և ջրհավաք ավազանների ընթացիկ վերանորոգման համար:
10. Փողոցների լուսավորում ոլորտում ծրագրվել է 92200000 ՀՀ դրամ՝ արտաքին լուսավորության ցանցի սպառած էլ.էներգիայի վարձի վճարման, շահագործման, սպասարկման և պահպանման համար։
11. Մշակույթի ոլորտում ծրագրվել է 389680000 ՀՀ դրամ, որում ներառված են համայնքի մշակույթի կենտրոնների և գրադարանների պահպանման, համայնքային մշակութային և սպորտային միջոցառումների կազմակերպման և անցկացման համար:
12. Նախադպրոցական կրթություն ծրագրով նախատեսվել է 755800000 ՀՀ դրամ, որից 649500000 ՀՀ դրամը ուղղվում է համայնքում գործող թվով 16  մանկապարտեզների պահպանմանը (սուբսիդիա), իսկ 106300000 ՀՀ դրամը նախատեսվել է անհրաժեշտ սննդի ձեռքբերման համար:
13. Միջնակարգ (լրիվ) ընդհանուր կրթություն ծրագրերով նախատեսվել է 6000000 ՀՀ դրամ համայնքի հանրակարթական դպրոցների կրթական մակարդակի բարձրացման, ինչպես նաև ավարտական դասարաների աշակերտներին վերջին զանգի կապակցությամբ դրամական նվիրատվություն տալու համար:
14. Արտադպրոցական դաստիարակություն ծրագրով նախատեսվել է 200123000 ՀՀ դրամ՝ համայնքում գործող թվով հինգ արտադպրոցական հիմնարկների /երկու երաժշտական դպրոցներ, Արվեստի դպրոց, Մարզադպրոց, Մանկապատանեկան կենտրոն/ պահպանմանը (սուբսիդիա)։
15. Սոցիալական աջակցություն  ծրագրով  նախատեսվել է 45000000 ՀՀ դրամ, համայնքի սոցիալապես անապահով ընտանիքներին աջակցություն ցուցաբերելու համար:

ՀԱՄԱՅՆՔԻ ՂԵԿԱՎԱՐ                                                              Հ․ ՀՈՎԵՅԱՆ